Ilmaa vuotaa suun kautta, jos nukut suu auki ja ilmaa ”karkaa” suun kautta hoidon aikana. Suu voi aueta nukkuessa joko tavan vuoksi tai siksi, että nenä on tukossa Ilmavuoto suun kautta voi olla hyvin epämiellyttävää ja suu voi kuivua. Siitä syntyy myös ääntä, joka ei ehkä herätä sinua, mutta voi herättää vieressäsi nukkuvan. Jos suu aukeaa silloin tällöin, voit estää sen käyttämällä leukaremmiä, joka pitää suun kiinni, tai käyttämällä kostutinta, joka estää nenän tukkoisuuden. Jos ilmavuotoa suun kautta esiintyy usein, sinun pitää ehkä käyttää kokokasvomaskia, joka peittää sekä nenän että suun, jolloin ilmaa ei pääse vuotamaan ulos, vaikka hengittäisit nukkuessasi suun kautta.